PRIMĂRIA ORAŞ DETA

Nr. 11.844/14.11.2023                                           

RAPORT
privind actualizarea indicatorilor economici ai proiectului ,,Îmbunătățirea calității vieții populației orașului Deta prin crearea de noi structuri sociale”, având cod SMIS 123501, ca urmare a aplicării Ordonanței Guvernului nr. 15/2021 și a Ordonanței de Urgență a Guvernului nr. 64/2022.

Având în vedere adresa ADR Vest cu nr. 32961/08.11.2023 prin care se solicită actualizarea indicatorilor economici ai cererii de finanțare cu cod SMIS 123501 – “Îmbunătățirea calității vieții populației oraşului Deta prin crearea de noi structuri sociale”, ca urmare a aplicării Ordonanței de Guvern nr. 15/2021 privind reglementarea unor măsuri fiscal-bugetare și a Ordonanței de Urgență nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, la contractele de achiziție publică de lucrări nr. 1687 din data de 01.03.2021, respectiv 1965 din data de 08.03.2021.
Ținând cont de prevederile Ordonanței de Guvern nr. 15/2021 privind reglementarea unor măsuri fiscal-bugetare, publicată în Monitorul Oficial al României, Partea I, nr. 833 din 31 august 2021, în vigoare din data de 03.09.2021, prin care se impune ajustarea prețului contractelor de achiziție publică, prin actualizarea preturilor aferente materialelor, prin aplicarea unui coeficient de ajustare, pentru a tine seama de orice creștere sau diminuare a costului materialelor pe baza căruia se fundamentează prețul final al contractului , conform art. 2, alin. (14) din Ordonanța de Guvern nr. 15/2021.

Analizând prevederile Ordonanței de Urgență nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, publicată în Monitorul Oficial al României, Partea I, nr. 472 din 11 mai 2022, în vigoare din data de 11.05.2022, care reglementează unele măsuri pentru ajustarea prețurilor necesare actualizării costurilor investiției în contractele de achiziție publică/contractele sectoriale/acordurile-cadru, precum și în alte categorii de contracte, respectiv pentru ajustarea devizelor generale de investiții în cadrul contractelor de finanțare care au asigurate sursele financiare parțial sau integral din fonduri externe nerambursabile şi din Planul național de redresare şi reziliență al României.
Luând în considerare Hotărârile Consiliului Local al Orașului Deta nr. 130 din 27.07.2022, cât și nr. 137 din 11.07.2023, prin care s-au aprobat noii indicatori economici aferenți contractelor de achiziție publică de lucrări nr. 1687 din data de 01.03.2021, respectiv 1965 din data de 08.03.2021 ca urmare a aplicării Ordonanței de Guvern nr. 15/2021;
Ca urmare a celor expuse, propun spre aprobare noii indicatori economici ai proiectului după cum urmează:
Valoarea totală a obiectivului de investiții (inclusiv TVA)  în cuantum de 13.321.898,28 lei, din care: 

- fonduri nerambursabile 12.999.957,33 lei;

- bugetul local 265.305,25 lei;

- neeligibil proiect 56.635,70 lei.

ÎNTOCMIT,
Miloș Lucian Achim
